Public procurement notice: Contract Award Notice
Published: 2021-08-25
Buyer: Helsingin Satama Oy
Country: FI
Contract type: Services
Procedure: Open procedure
CPV classification: 79713000: Guard services

Technical requirements: Hankinnan kohteena on Helsingin Satama Oy:n risteilijälaitureiden vartiointipalvelut Länsisatamassa/Hernesaaressa, Katajanokalla ja Eteläsatamassa. Hankinnan kohdetta on kuvattu tarkemmin tarjouspyynnön liitteissä.
Hankinnan kohteena ovat Helsingin Satama Oy:n risteilylaitureiden vartiointipalvelut. Risteilyaluskausi alkaa huhti-toukokuun vaihteessa ja jatkuu lokakuulle. Vartijoiden tehtävänä on valvoa, ettei luvattomia henkilöitä tai ajoneuvoja pääse risteilyalusten laituripaikoille ja aluksiin. Hankinnan kohdetta on kuvattu tarkemmin tarjouspyyntöasiakirjoissa.
Sopimus palveluista tehdään kaudelle 2020 (kauden aloitus huhti-toukokuun vaihteessa, päättyminen arviolta lokakuussa). Tarkemmista ajankohdista sovitaan erikseen valitun palveluntuottajan kanssa.
Lisäksi hankintaan sisältyy optiona risteilykaudet 2021 ja 2022. Optioista sovitaan erikseen palveluntuottajan kanssa. Optiossa on kyse hankintayksikön oikeudesta, ei velvollisuudesta.
Vesi- ja energiahuollon, liikenteen ja postipalvelujen alalla toimivien yksiköiden hankinnoista ja käyttöoikeussopimuksista annetun lain 116 §:n mukaan hankintamenettely voidaan keskeyttää
Lain esitöiden mukaan pykälä vastaa aiemmin voimassa olleen erityisalojen hankintalain 58 a §:ssä säädettyä. Kyseisen säännöksen esitöissä on puolestaan viitattu julkisista hankinnoista annetun lain esitöihin (HE 182/2010), jonka mukaan oikeuskäytännössä hankintamenettelyn keskeyttämiseen on suhtauduttu suhteellisen sallivasti, eikä uudella säännöksellä ole tarkoitus tiukentaa vallitsevaa tulkintakäytäntöä. Euroopan yhteisöjen tuomioistuimen (1.12.2009 alkaen Unionin tuomioistuimen) oikeuskäytännön mukaan hankintaviranomaisen on keskeytyspäätöksen tehdessään noudatettava julkisia hankintoja koskevia yhteisön oikeuden perussääntöjä, kuten muun ohella syrjinnän kiellon ja yhdenvertaisen kohtelun periaatteita (esimerkiksi asiassa C27/98, Fracasso ja Leitschutz ja asiassa C92/00, HI). Hyväksyttävänä hankinnan keskeyttämisen perusteena on yhteisön oikeuskäytännössä katsottu myös se, että tarjouspyyntö on osoittautunut tulkinnanvaraiseksi taikka virheelliseksi (C-244/02, Kauppatalo Hansel Oy) tai hankinnasta on saatu vain yksi hyväksyttäväksi katsottava tarjous (C27/98, Metalmeccanica Fracasso SpA). Kotimaisen
oikeuskäytännön mukaan hankintamenettelyn keskeyttämistä ei pidetty julkisista hankinnoista annettujen säännösten vastaisena, kun tarjouskilpailun keskeyttäminen perustui todellisiin syihin (KHO 28.9.2006 taltio 2514). Hyväksyttävänä keskeyttämisperusteena on pidetty myös hankintayksikön muuttunutta rahoitustilannetta (esimerkiksi KHO 22.3.2006 taltio 671, MAO 86/05 ja MAO 64/05), hankinnan kohteen tai hankinnan tarpeen muuttumista hankintamenettelyn
aikana (esimerkiksi KHO 1997:124, KHO 15.04.1999 taltio 770, KHO 2004:29, MAO193/04, MAO 240/06, MAO 76/07, MAO 320/07, MAO 259/09) ja epäonnistunutta tarjouspyyntöä, jonka perusteella on ollut mahdotonta suorittaa vertailua (esimerkiksi MAO 49/07, MAO 423/07, MAO 358/08, MAO 416/08, MAO 108/09, MAO 123/09 ja MAO 131/09).
Hankintailmoituksen julkaisemisen jälkeen Helsingin satamaan saapuvien risteilyjen määrä, ja näin ollen myös Hankintayksikön tarve risteilyvartiointiin on muuttunut olennaisesti Covid-19-pandemian vuoksi. Palvelutarvetta ei ole lainkaan tai hyvin vähäisissä määrin. Näin ollen aloitettu tarjouskilpailu ei enää vastaa Hankintayksikön hankintatarpeita.
Koska hankintatarpeet ovat muuttuneet hankintailmoituksen julkaisun jälkeen, on Hankintayksiköllä todellinen ja perusteltu syy keskeyttää hankintamenettely.